# Základná škola Sadová 620, 905 01 Senica, tel.: 651 4380

**Vážení rodičia!**

Ak máte doma talentované dieťa so záujmom o šport, neváhajte a poskytnite mu príležitosť rozvinúť svoj talent.

ZŠ Sadová 620, Senica otvára v novom školskom roku 2012/2013 športovú triedu pre žiakov 5. ročníka. Športová trieda bude so zameraním pre chlapcov na futbal a pre dievčatá na kolektívne loptové hry so zameraním na hádzanú. Trieda bude zložená z chlapcov a dievčat a budú sa učiť podľa učebného plánu s rozšíreným vyučovaním športovej prípravy, ktorú budú zabezpečovať kvalifikovaní tréneri.

Škola má k dispozícii 2 telocvične, 2 ihriská s umelým povrchom a v spolupráci s mestom Senica využívame športovú halu, plaváreň aj klzisko v rámci hodín telesnej výchovy a športovej prípravy.

Škola podporuje nielen pohybovú prípravu detí, ale záleží nám i na kvalitných vyučovacích výsledkoch športovcov. Aby žiaci nezaostávali v profilujúcich predmetoch, posilujeme hodinové dotácie SJ, matematiky a cudzieho jazyka.

Šport je predovšetkým zdravie, disciplína a poriadok, ale najmä zmysluplné strávenie času vašich detí, ktoré môže byť veľkou devízou do ich života.

V Senici 2. 5. 2012 Ing. Svetlana Chábelová

riaditeľka školy

tel.: 034/651 4380 mob.: 0905/621 996 [riaditelka@zs3senica.sk](mailto:riaditelka@zs3senica.sk) [www.zs3senica.sk](http://www.zs3senica.sk)

## ŽIADOSŤ

**o prijatie dieťaťa do športovej triedy**

Žiadam, aby moje dieťa (meno a priezvisko) .............................................................................

rodné číslo: ................................................. miesto narodenia: .................................................

bydlisko:......................................................................................................................................

bolo prijaté v školskom roku 2012/2013 na Základnú školu Sadová 620 v Senici do športovej triedy so zameraním na futbal/ loptové kolektívne hry (hádzanú).

Telefónny kontakt na zákonného zástupcu: ...................................................

terajšia škola: ..................................................................................................

jazyk: ....................................

etická – náboženská výchova

stravovanie v školskej jedálni áno – nie

V Senici .................................... ................................................

podpis zákonného zástupca